rlitschk/wikidir huggingface dataset:
Die Tat isch e sozial-liberali Schwizer Zitig gsi, wo vo 1935 bis 1978 vo der Migros usegä worde isch, zersch as Wuchezitig, denn as Tageszeitung, wo am Obe erschint, und schliesslech as Boulevardzitig, wo am Morge erschint. D Tat isch vom Gründer vo der Migros, em Gottlieb Duttweiler, is Läbe gruefe worde. Während d Wuchezitig s Parteiorgan vom Landesring vo de Unabhängige gsi isch, het sech d Obezitig schnäll vo dere Partei emanzipiert und isch höch Agseh worde au im Usland, bsunders wäg ihrer Wuchenändbilag Die literarische Tat wo vom Max Rychner und em Erwin Jaeckle gleitet worde isch und wo vili verschidnigi Journalischde mitgwirkd hei. Wos ir Schwiz mit der politische Präss bärgab gange isch i de sibzger Jahr, und wil d Inserat-Inahme abgno hei wäg der Nöchi zur Migros, isch d Obezitig Ändi Merz 1977 igschdellt worde. Der damaligi Presidänt vo der Migros, dr Pierre Arnold, het probiert, d Zitig as Boulevardzeitig witerzfüere. Ire wirtschaftskritische, scharfe Schdil hei ne aber nach 16 Mönet bewoge, dr Chefredakter Roger Schawinski z entlo. A sire Schdell hed er, ohni d Redaktion z froge, dr Karl Vögeli igsetzt, wo e gmässigtere Kurs vom Blatt hät sötte garantiere. Dr Proteschschdreik wod Redaktion drufabe
De Rowan Sebastian Atkinson, CBE (* 6. Jänner 1955 z Consett, County Durham, Ängland) isch e britische Komiker und Schauspiler. International bekannt worde isch er vo allem durch sini Paraaderolle als dr komisch Chutz Mr. Bean. Si Karriere het er 1979 bi dr BBC in dr Comedy-Show Not the Nine O’Clock News aagfange, wo au d Mel Smith, d Pamela Stephenson und dr Griff Rhys Jones mitspiilt häi. Vo 1982 isch dr Atkinson in de vier Staffle vo dr Serii Blackadder ufdrätte, won er d Titelrolle vom Edmund Blackadder (wörtlig: Chrüzottere) gspilt het. D Serii isch vom Richard Curtis und Ben Elton gschriibe worde und het in vier verschiidene Epoche gspiilt. E hufe historischi Persönligkäite us dr änglische Gschicht si din dur e Gaggo zooge worde, und si macht sich au lustig über die nazionale, kulturelle und politische Äigehäite und Itelkäite vom änglische Volk. Wil aber dr Wortwitz kuum cha übersetzt wärde und wil Nid-Ängländer die satirische Aaspiilige uf die aktuelli britischi Politik kuum chönne verstoo, isch dr Erfolg witgehend uf en änglischsproochig Ruum beschränkt bliibe. 1979: Canned Laughter (Churzfilm) 1980: Peter Cook & Co. 1982: Dead on Time (Churzfilm) 1983: Sag niemals nie 1988: Blackadder: The Cavalier Years (Churzfilm)
Schüpfe isch e politischi Gmeind im Wahlchreis Äntlibuech im Kanton Lozärn in dr Schwiiz. D Gmeinde lit im Südweschte vom Kanton Lozärn an dr Chliinen Ämme. Im Dorf sälber münde vo lings dr Mannebach und vo rächts dr Kirchenbach und dr Trüebebach in die drii. Dr chliiner Teil vo dr Gmeind lit uf dr linke Site vo dr Chliinen Ämme. Dä Teil werd Sunnsite und Hinterbärg gnännt. Ds Gebiet isch bis uf es paar wenigä Waldgebiet grütet. Nur d Uferbartie am Blettbach im Südweschte und dr Bienzewald im Nordweschte vo Schüpfe-Dorf biude da e Usnahm. Ou südlich v dr Grosse Fontanne, wo di nördlech Gmeinddgränze biudet, isch ds Gländ stark bewäudet. E chlii südlech vo dr Gmeind vereinige sich d Wissämme ond d Waldämme zuer Chliinen Ämme. Ds Gebiet zwische de beide Ämme isch zom grosse Teil bewaudet. Dr Hang am rächte Ufer vo dr Waldämme/Chliinen Ämme wird Schattesyte gnännt. Er isch met Usnahm vo grosse Waldgebiet weschtlich vome Graat mit Name Pfarnärä fascht vouständig grütet. Vo dr Gmeindsflechi send 59,7 % Landwirtschaftlechi Flechi, 33,1 % Waud, 5,3 % Sidligsflechi ond 1,9 % süschtigi Flechi. Nachbergmeinde vo Schüpfe send Äntlibuech, Äschlismatt-Marbach, Flüeli, Hasli ond Romoos. Schüpfe esch zom erschte Mau
Volksinitiative chan folgendes bedüte: Volksinitiative (Schweiz), es politischs Instrumänt i de diräkte Demokratii vo de Schwiz Volksinitiative (Deutschland), es direktdemokratischs Instrumänt z Dütschland Volksinitiative (Liechtenstein), es politischs Instrumänt im Förschtatum Liachtasta Lueg au: Volksbegehren (Österreich), es direktdemokratischs Instrumänt z Öschtriich
Die Tat chan folgendes bedüte: Die Tat (Zeitschrift), e dütschi Monatszitschrift für Politik und Kultur (1909 bis 1938) Die Tat (Schweizer Zeitung), e Schwizer Tageszitig (1935 bis 1978) Die Tat. Antifaschistische Wochenzeitung, e dütschi Wuchezitig (1950 bis 1983) Die Tat, e Novelle us em Johr 1921 vom Bruno Frank
Schüpfheim oder Schüpfe chan folgendes bedüte: Schüpfheim LU, im Tialäkt Schüpfe, isch e politischi Gmeind im Äntlibuech, Kanton Lozärn, Schwiz Schüpfheim ZH, isch es Dorf (und ehemolegi Gmaind) i de politische Gmaind Stadel im Kanton Züri, Schwiz Schüpfen, im Tialäkt Schüpfe, isch e politischi Gmeind im Seeland, Kanton Bärn, Schwiz schüpfe isch en anders Wort för «schupfe», «pütsche», «putsche», «stoosse» usw.
Dr Otto Borst (* 30. Juli 1924 z Waldaburg em heidiga Hohalohekreis, † 22. Auguscht 2001 z Esslenga am Necker, ischt a deitscher Hischdoriker gwäa, wo sich hauptsächlich mit dr sidweschtdeitscha Land- ond Stadt-Gschicht befasst ond dô driber an Haufa Biacher gschriiba hôt. Dr Otto Borst ischt am 30. Juli 1924 em hohalohischa Waldaburg uff d Welt komma. Sei Vadder ischt en dera Gmoind Pfarrer gwäa. Eigentlich hedd der Bua schbäder au amôl dean Beruaf ergreifa solla. Drom hôt’r nôch-em Abidur au glei ôôgfanga, Theologii zo studiira, abr schbädr hôt’r omgsaddlet uff d Fecher Germanischdik, Gschicht ond alde Schbrôcha. En dera Zeit ischt’r Mitgliid wôrra vo dr Studendavorbendong Normannia. 1954 hôt’r mit-em Thema Rezeption von Novalis promoviirt. Em Jôhr druff hôt dr Borst z Esslenga a Stell als Lehrer ôgnomma ond so ganz neabaher au noh s Esslenger Stadtarchiv gleidet (bis 1977). 1971 hôt-en dui Pädagogischa Hochschuel en sellra Stadt zom Lehrbeauftragda ernannt. Wia dui Inschdiduzioo em Jôhr 1984 schliaßlich uffgleest wôrra ischt, hôt’r bei dr Universideet Stuegert a Professur firs Fach Landesgeschichte von Baden-Württemberg kriagt. 1974 hôt dr Borst d Arbeitsgemeinschaft Die alte Stadt e. V. ens Leaba gruafa. Vo sellem Vorei ischt a Zeitschrift rausgäa wôrra, wo da
D Akziegsellschaft (churz AG) (französisch Société Anonyme (SA); italienisch Società anonima; änglisch Limited (Ltd.)) isch im schwizerische Gsellschaftsrächt e Rächtsform von ere Kapitalgsellschaft. Die gsetzlige Grundlage über d Akziegsellschaft wärde im Obligazioonerächt in de Ardikel 620 bis 771 behandlet. Spezialrächtligi Akziegsellschafte si Akziegsellschafte, wo uf öffentligem Rächt basiere. Groossi Däil vo däm si gliich wie bi de brivaträchtlige Akziegsellschafte. Zum en AG gründe brucht mä en Akziekapital vo mindestens CHF 100'000 (Obligazionerächt Art 621). Dr Naame vo dr Gsellschaft, wo as Firma bezäichnet wird, muess in dr ganze Schwiz äimoolig si (Obligazionerächt Art 951). D Gründig bassiert mit ere Öffentlige Urkunde, wo din d Statute, die äinzelne Iilaagwärt und d Organ zur Zit vo dr Gründig festgläit si (Obligazionerächt Art 629). Erst wenn d Firma im Handelsregister iidräit isch, gältet en AG as entstande – vorhär existiert si as Äifachi Gsellschaft mit deren iire Haftigsbedingige. D Organ von ere AG si d Generalversammlig (abk. GV), dr Verwaldigsroot (abk. VR) und d Rewisionsstell. Anders as z Dütschland isch d Geschäftsfüerig bzw. -läitig, wo öbben eme dütsche Vorstand entspricht, kä Organ vo dr Gsellschaft. Hingege chönne au freiwillig witeri (fakultativi) Organ ernennt wärde, z. B. en Ufsichtsroot. Peter Böckli: Schweizer Aktienrecht. 4.
S Schwizerische Obligazioonerächt (OR) isch dr fümft Däil vom Schwizerische Zivilgsetzbuech (ZGB), het aber en äigeni Ardikel-Nummerierig überchoo und isch im Umfang lenger as die andere vier Däil zämme. S OR behandlet in dr Erste Abdäilig allgemäini Bestimmige 1. wie Obligazioone, d. h. Schuldverheltnis, entstöön, 2. d Wirkig vo de Obligazioone, d. h. wien e Obligazioon ornigsgmäss erfüllt wird, 3. wenn Obligazioone usglöscht wärde, mäistens häisst daas, ass alli Obligazioone erfüllt si, 4. bsundrigi Verheltniss wie d Solidarschuld und d Konwenzionalstroof 5. S Abdräte vo Forderige und s Übernee vo Schulde Die Zwäiti Abdäilig isch über die äinzelne Verdraagsverheltniss 6. dr Chaufverdraag 7. d Schänkig 8. d Mieti und d Pacht 9. s Usleene 10. dr Aarbetsverdraag 11. dr Wärkverdraag 12. dr Verlaagsverdraag 13. dr Ufdraag (Ehe- oder Partnerschaftsvermiddlig, dr Kreditbrief und dr Kreditufdraag, dr Maklerverdraag, dr Agenturverdraag) 14. d Gschäftsfüerig ooni Ufdraag 15. d Kommissioon 16. dr Frachtverdraag 17. d Prokura und anderi Handligsvollmachte 18. d Aawiisig 19. dr Hinderlegigsverdraag 20. d Bürgschaft 21. Spiil und Wett 22. dr Liibränteverdrag und d Verpfründig Die dritti Abdäilig behandlet d Handelsgsellschafte und d Gnosseschaft, die vierti s Handelsregister, Gschäftsfirme und kaufmännischi Buechfüerig und die fümfti d Wärtbabbiir. Teggst vom Obligazioonerächt vom
D École Supérieure d’Électricité (churz Supélec) isch e französische Ingenieurhochschuel (Grande école) gsii. Si het im e dreijehrige Studium Elektrotächnik-Diplomingenieur uusbildet. Di staatli Schuel isch anne 1894 im 15. Arrondissement vu Paris vu dr Société Internationale des Électriciens (hite Société des électriciens et des électroniciens) grindet wore. Aafangs isch d Hochschuel in dr rue de Staël gsii, speter im Pariser Vorort Malakoff. Syter anne 1975 het d Supélec ihre Sitz z Gif-sur-Yvette, 20 km sidli vu Paris. Anne 1972 isch e Zwygstell z Rennes ufgmacht wore, 1985 z Metz. Zum 1. Jänner 2015 isch d Supélec mit dr École centrale de Paris zue dr neie CentraleSupélec fusioniert wore. Commons: Ecole Superieure d'Electricite – Sammlig vo Multimediadateie www.supelec.fr
En Landtaag isch s formell Zämechoo vo Verträtter us eme gröössere Gibiet, eme Land, zum verhandle, zum öppis bschlüüsse, zum Rächt setze oder zum Rächt spräche. Hüt isch en Landtag s Parlamänt vomene tüütsche Land, vomenen ööschterrychische Land, vom Fürschtetum Liechtestäi und vo den italienische Provinze Südtirol und Trentino. Nöd ali Landesparlamänt z Tüütschland ghäissed aber Landtaag: Dëë vo Berlyn isch s «Abgordnetehuus» und die vo Bremen und Hamburg d «Bürgerschaft». Die Landtääg wëërded hüt ali vier oder föif Jaar (amig au scho früener – und i der eltere Zyt au für ander Perioode) vom Volch nach em allgimäinen und glyche Waalrächt gwëëlt. Si schaffed ali Landesgsetz und kontroliered d Landesregierig. A bsunderen Artikel zu Landtääg gits die: Landtaag vo Bade-Würtebëërg Landtaag vom Fürschtetum Liechtestäi Landtaag vo de Republik Bade (hischtoorisch) Badische Landtaag (1947–1952) (hischtoorisch) Landtaag vom Rychsland Elsass-Lothringe (hischtoorisch) S Pendant vomene Landtag ghäisst i de Schwyz Groosse Raat, Kantonsraat, Landraat oder – im Kanton Jura – Parlamänt; mee daadezue staat im Artikel Kantonsparlament. Im Häilige Röömische Rych – z Tüütschland und z Ööschterrych – sind Landtääg früener Ständeversammlige gsy. Das ghäisst, es händ sich deet d Verträtter vo de verschidene Ständ wie Adel, Chile, Bürger und so wyter
D Petra Gössi (* 12. Jänner 1976 z Lozärn, heimetberächtigt z Chüsnacht) isch e Schwyzer Politikeri (FDP.Die Liberalen). Si isch sit anne 2011 Nationalrätin. Vo April 2016 bis Oktober 2021 isch si Presidäntin vo de nationale FDP gsi. D Petra Gössi het ihri Matura am Gymnasium Immesee gmacht und het denah a de Universität Bärn Rächtswisseschafte studiert. D Jurischtin het es Nachdiplomstudium Master of Economic Crime Investigation a de Hochschuel Lozärn absolviert und isch Rächts-, Stüür- und Unternämensberaateri bi de Baryon AG z Züri. D Petra Gössi isch ab 2006 Mitglid vo de Gschäftsleitig vo de FDP.Die Liberalen vom Kanton Schwyz gsi, wo si anne 2012 s Presidialamt vom Vincenzo Pedrazzini devoo übernuu het. Vo 2004 bis 2011 isch si im Kantonsraat vo Schwyz (Legislative) gsii, wo si ab 2008 as FDP-Fraktionschefin gamtet het. D Gössi ghört sit de Parlemäntswahle 2011 em Nationalraat aa. Det isch si under anderem Mitglid vo de Finanzkommission und Stellverträtteri i de Immunitätskommission. Nach em Rücktritt vom Philipp Müller Ändi 2015 het sich d Petra Gössi für s fry wärdendi FDP-Presidium beworbe und isch am 16. April 2016 anere Delegierteversammlig ohni Gägekandidat gwählt worde. Am 2. Oktober 2021 isch de Thierry Burkart zue irem Nachfolger
Pilet isch de Familiename vo folgende Persone: Robert Pilet (1858–?), en französische Diplomat und erschte Schiiläufer uf em Feldberg im Schwarzwald Marcel Pilet-Golaz (1889–1958), en Schwizer Politiker und Bundesroot (FDP) Michel Pilet (1931–2006), en Schwizer Manager und Jazzmusiker Jacques Pilet (* 1943), en Schwizer Journalist Patrick Pilet (* 1981), en französische Rennfahrer
S Amt Schänkebärg isch e Landvogtei im Aargau in dr Alte Äidgenosseschaft gsi. D Herrschaft Schänkebärg isch sit 1451 im Besitz vo dr Familie vo Baldegg gsi. S Amt isch im Joor 1460 entstande, wo Bärn d Herrschaft bsetzt het, wo bis denn unabhängig gsi isch. D Bärner häi drus e Landvogtei gmacht, wo as Oberamt Schänkebärg d Ämter Thale, Däischbere, Välte, Bäze, Bözbärg, Stilli und Hottel umfasst. Dr Landvogt het bis 1720 uf dr Burg Schänkebärg im Hauptort Thale residiert. Denn isch er ins Schloss Wildestäi bi Velte ganz in dr Nööchi züüglet. S Amt Schänkebärg isch für d Bärner Herrschaft von ere hooche strategische Bedütíg gsi, wil dr Bözbärg dört e wichdige Bass ins Frickdaal gsi isch, wo denn zumol zu Vorderööstriich ghöört het. Wo d Franzoose d Schwiz im Merz 1798 erooberet häi, isch s Amt Schänkebärg ufglööst worde. Johann Rudolf vo Luternau: Nothwendiger und unvorgreifflicher Bericht über die waltende Frag, Ob Dem Hohen Stand nutzlicher und vorträglicher seye, das Baufällige Schloss auf Schenckenberg wieder aufzubauen. Oder aber das […] Schloss […] Wildenstein an sich zu ziehen?, [1720]. Schloss Schenkenberg in Thalheim uf swisscastles.ch
Dr Iifall vo de Franzoose (d Franzoose bezäichnen en as Campagne d’Helvétie) isch e milidäärischi Usenandersetzig zwüsche dr Franzöösische Republik und dr Alte Äidgenosseschaft zwüschen em 28. Januar 1798 und em 28. Mai 1799 gsi. Noch iirem Siig häi d Franzoose e groosse Däil vo dr hütige Schwiz milidäärisch bsetzt und die Helvetisch Republik isch as Dochderrepublik gründet worde. Mit em Franzooseniifall isch in dr schwizerische Gschichtsschriibig dradizionell d Era vom Ancien Régime bzw. dr Alte Äidgenosseschaft ume und die vo dr Helvetik foot aa. Bis zum Sturz vo dr franzöösische Monarchii isch die Alti Äidgenosseschaft e lugg organisierte Staatebund vo suweräne Kantöön und iire Verbündete gsi, wo stark uf Frankriich usgrichdet gsi isch. Sit em Middelalter häi Soldallianze und Handelsverdrääg bestande, wo us dr Äidgenosseschaft faktisch e franzöösischs Protektorat gmacht häi. Nume in de östlige und innerschwizerische Kantöön het Ööstriich non e begränzte Iifluss ghaa. Wäge dr Franzöösische Revoluzioon und dr Kündigung vo de Soldverdrääg noch em Sturm uf d Tuilerie si die nooche Beziejige abbroche. Drzue isch choo, ass reaktionäri franzöösischi Emigrante in dr Äidgenosseschaft und revoluzionäri äidgenössischi Emigrante in Frankriich politisch agitiert häi. Drotz allem isch d Äidgenosseschaft Frankriich gegenüber wääred em 1. Koalizionschrieg milidäärisch nöitral bliibe
S Zika-Virus isch e Virus us dr Gattig Flavivirus (Familie Flaviviridae). S isch zum erschte Mol anne 1947 isoliert woren us eme Rhesusaff, wu in ere Forschigsstation im Zika Forest z Entebbe, Uganda zum Uffinde vum Geelfiebervirus ghalte woren isch, un isch au derno no däm Ort gnännt wore. S Virus chunnt endemisch z Afrika un z Sidoschtasie vor. Wel s syt 2015 all mee Infektione mit em Zika-Virus z Latynamerika git un mit em Virus bstimmti Folgechrankete un -schäden in e Zämmehang brocht wäre, het d Wältgsundhaitsorganisazion (WHO) am 1. Februar 2016 dr „Effetli Gsundhaitsnotstand vu internationalem Uusmaß“ uusgruefe. S git dr Verdacht, ass es e Zämmehang git zwischen ere Zika-Infäkzion bi Schwangeren im erschte Drittel vu dr Schwangerschaft un ere Mikrozefaly bi Feten un bi Neigeborene. Derzue vermuetet mer e Zämmehang zwisch em versterkten Ufdrätte vu dr neurologische Chranket Guillain-Barré-Syndrom z Brasilie un Infäkzione mit em Zika-Virus. Commons: Zika-Virus – Sammlig vo Multimediadateie Robert-Koch-Institut: Zikavirus-Infektionen. Deutsches Auswärtiges Amt: Merkblatt für Beschäftigte und Reisende. (PDF) Deutsches Auswärtiges Amt: Verhütung von Infektionskrankheiten durch Schutz vor Insektenstichen (Expositionsprophylaxe). (PDF) Zika Virus in South America. Hiiwys fir Raise, vor allem fir Schwangeri, uf dr Websyte vu dr US-Gsundhaitsbeherde CDC Weltgesundheitsorganisation: Health topics:
Alpnach ([ˈɑlpnɑχ], hittigstags sältener [ˈɑlpnɑχt]) isch ä Gmäind im Kanton Obwaldä i dr Schwiiz. Alpnach isch diä nerdlichschti Gmäind vo Obwaldä. Nachbergmäinde sind (dr Oorfiigä naa) Stansstad, Hergiswil, Entlibuech, Sarnä, Chärns und Ännemmos. D Gmäind beschtaad us de drii Täil Alpnach-Doorf, Alpnachstad und em Schoriäd. D Gmäind hed ä Flechi vo 5698 Hektare. Dr täifschti Punkt isch mid 434 m am Alpnachersee, der heechschti Punkt isch im Pilatusgebiet s Tomlishorn mid 2128,5 m. Dr Namä Alpnach wird sit em 19. Jarhunderd allgemäin vo Alpiniacum oder Albiniacum härgläited, was ‚Landguet vom Alpinius oder Albinius‘ häissä tued. Dr Namä gheerd i d Räiä von dä -acum-Nämä wiä dä vo Chisnacht. Ä Diitig mid ämene diitschä Namä Albo oder Alpo und em althoochdiitschä aha fir ‚Wasser‘, wiä si eppä vom Renward Brandstetter voorgschlagä worden isch, wird abgleend. S Wappä vo Alpnach zäigt ä rooti Liliä uf ämene griänä Driibärg i wiissem Grund. I dr Uechtere, ämene Häimet zwische Alpnach und Schoriäd, sind im Dezember 1913 Muirä us der Reemerziit firä cho. I de Grabigä ab 1914 hed sich de zäigt, as hiä ä reemische Guetshof gsi isch. Das isch bis etz dr äinzig Oord, wo mä sicher wäiss, as z Obwaldä zu dära
Di Schwizerischi Gfangenegwärchschaft (SGG), ou Bund zum Schutz vo de Gfangene, isch e Schwizer Verein gsi, wo vorgä het, d Inträsse vo Schdrafgfangene z verteidige. D SGG isch 1968 vo bekannte Persönlechkeite us dr Bolitik, dr Wirtschaft und dr Gsellschafd z Bärn gründet worde; ihre langjährigi Presidänt isch dr Walter Haesler gsi. Politisch isch si der Mitti zuezordne; so isch si am Afang vo rächte Medie kritisiert worde, und nach dr Generalversammlig vo 1973 aber schdercher vo Links, wil si dr Begriff „Gwärchschaft“ für sich beaschbrucht het, obwohls jo ne Elite gsi isch, wo die „Gwärchschaft“ gründet und gleitet het, und Gfangeni i däm Sinn kes diräkts Mitschbrachrächt i der Vereinsorganisation gha hei. Wäge ihrer Zämenarbet mit de Schwizer Juschdizbehörde isch si (ned nume) vo Schdrafgfangene sälber zuenämend kritisiert worde, gar ke Gwärchschaft im eigentleche Sinn z si bzw. ned d Inträsse vo Schdrafgfangene sondern vom Schdaat z verdrätte. Regionali Sektione vo der SGG hets bis id 1980er Jahr gä, wo sech der Verein denn öpe ufglöst het. E sehr e chlini Dokumäntesammlig vo der SGG mit Zirkular, Schdatute/Reglemänt und Zitigsusschnitte befindet sech im Schwizerische Wirtschaftsarchiv. Über di Schwizerischi Gfangenegwärchschaft hei Mitgründer folgendi Schrifde hinterla: Kurt Marti: Notizen und Details
Zwischen zwei Welten isch e 1942 under em Pseudonym Hans Moehrlen veröffentlechti outobiografischi Novälle vom Hans Martin Sutermeister, wo worschinlech z Basu schbilt. Si verzellt d Entwicklig vom junge Martin zum erwachsne Hans und isch in Nazidütschland verbote worde. In ire wird s proteschdantische Milieu kritisiert. Dr „Martin wachst i re Pfarrerfamilie n uf, wie dr Christoph Blocher, wie dr Moritz Löiebärger“, wi der Anton Schaller (2012) schribt. Dr „Martin schert us, unterbricht s Schdudium, nimmt Abschid vom Eltere-, vom Pfarrhus, suecht dr Kontakt zum eifache Läbe, zu de n einfache Mönsche, suecht s Läbe. Är versuecht sech as mittumässige Giger, schaffts ines Hotelorchester trotz sim bescheidene Musikertalänt, schliesst sech ere reisende Musigchapälle n a, suecht der Kick, suecht das, was s Läbe n i der Wält alles zu biete het: Alkohol, Froue n u Partys“. S Buech schdellt di „vollzogni Revolution vo der Gsellschaft, …d Besitigung vo Vorurteile u würklechkeitsfremde, veraltete Traditione, …d Rückkehr zum Wäsentleche i de Beziehige vo de Mönsche zunang“ dar; es isch „guet im Schdil und meischderhaft i der Schilderung“, „d Revolution vo der bürgerleche Gsellschafd, im ene Land, wo der Chrieg verschont het, vollzoge n imne n einzige junge Mönsch“, wi der Carl Heinrich
S Froueschdimmrächt i der Schwiz (Stimm- u Wahlrächt) uf eidgnössischer Ebeni isch dür en eidgnössischi Abschdimmig am 7. Februar 1971 igfüehrt worde. Formell ischs Froueschdimmrächt am 16. Merz 1971 würksam worde. D Schwiz isch so eis vo de letschden europäische Länder gsi, wo sire wibleche Bevölkerig di volle Bürgerrächd zugschdande hei, aber si isch s erschde Land gsi, wo s dür e Vouchsabschdimmig (vom männleche Deil vo der Bevölkerig) bassiert isch. Uf der Ebeni vo Schuel- und Chile hei d Kantöön s Froueschdimmrächt hüüffig scho früener iigfüert gha. Uf politischer Ebeni si di eerschte Kantön mit Froueschdimmrächt d Waadt u Nöieburg (beidi 1959) u de Gämf (1960) gsi. Bis zur Ifüehrig vom Froueschdimmrächt i allne Kantön si allerdings no witeri 20 Jahr vergange: Am 27. Novämber 1990 hets Bundesgricht ere Chlag vo Froue us em Kanton Appezäll Innerrode Rächt gä und het drmit d Verfassigswidrigkeit vo der Innerrhoder Kantonsverfassig i däm Punkt beschdätigt. So het Appezäll Innerrhode as letschde Kanton s Schdimmrächt für Froue uf kantonaler Ebeni igfüehrt, gäge Mehrheitsentscheid vo de Männer a der Landsgmeind am 29. April 1990. Dr Houptgrund für di verglichswis schboti Umsetzig lit im politische Syschdem vo der Schwiz. Bi Vorlage, wo d Verfassig bedräffe,
Dr Heinz Däpp (* 1942) isch e Schwizer Satiriker und Journalischd. I der zwöite Helfti vo de 1960er Jahr het dr Däpp z Bärn zu de sognannte Nonkonformischde ghört und isch under anderem i der Junkere 37 ufdrätte. Vo 1995 bis 2010 hed er satirischi Wucherückblick «uf e Polit-Alltag» im Regionaljournal Bärn Friburg Wallis vo Radio DRS gmacht. 2005 het er dr «Bärner Bäredräckprys» brcho. Hüt dritt er uf Chlichunschdbünene n uf. Persönlechi Website Dr Heinz Däpp uf der Website vom Radio DRS «Steckbrief» Archivlink (Memento vom 9. Dezämber 2013 im Internet Archive) uf der persönleche Website vom Heinz Däpp. Roland Luder: Heinz Däpp hört auf. (Site cha nüme abgrüeft wärde; Suche im Webarchiv)[1] [2] Vorlage:Toter Link/www.srf.ch Schweiz aktuell, 18. Merz 2010. Kulturm Archivlink (Memento vom 19. April 2014 im Internet Archive) Kuve.ch Archivlink (Memento vom 4. März 2016 im Internet Archive) Normdate: GND: 130395358 | LCCN: n85101411 | VIAF: 15876627
S Büro gäge Amts- und Verbandswillchür vom Migros-Genossenschafts-Bund isch e 1956 vom Gottlieb Duttweiler gründeti bzw. vom Werner Schmid ufbouti Schwizer Ombudsman-Inschdanz gsi, wo het welle Mönsche hälfe, „wo under d Reder vo der Juschdiz oder vo der Verwaltig cho si“. S Büro het uf ere private Basis, oft zäme mit em Schwizerische Beobachter, Fäll, bi dene allni Rächtsmittu bis ufe zum Bundesgricht erschöpft gsi si, ned sälte mit Erfolg. Finanziert worde n isch si vo der Migros-Gnosseschafds-Schdifdig. Bsunders di zwöiti Leiterin vom Büro, d Gertrud Heinzelmann, het s Büro dür brisanti Fäll i de schbote 1960er und früeche 1970er Jahr i der ganze Dütschschwiz bekannt gmacht. S Büro isch a der Limmatschdrass 152 z Züri gsi. Werner Schmid: Büro gegen Amts- und Verbandswillkür. In: Werner Schmid: Erlebnisse und Begegnungen: Politiker aus Leidenschaft. Peter Meili, Schaffuuse 1973, S. 194–202, ISBN 9783858050236 Hans Munz (mit Ernst Mellinger und Gertrud Staubli): Das Phänomen Migros: Die Geschichte der Migros-Gemeinschaft. Ex Libris, Züri 1973. Erwin Jaeckle: Erinnerungen an Die Tat: 1943–1971. Rohr, Züri 1989. ISBN 978-3-85865-092-4. Gertrud Isolani: Briefe, Gespräche, Begegnungen. In: Schriften zur Kirchen- und Rechtsgeschichte. Böhlau, Köln 1985 (Uszug uf books.google.de). Werner Schmid: Erlebnisse und Begegnungen: Politiker aus Leidenschaft. 1973, S. 194.